It Won’t Be Long

«It Won't Be Long» er en sang av The Beatles og er åpningsporet på deres andre album With The Beatles som ble utgitt 22. november 1963. I USA ble «It Won't Be Long» utgitt 20. januar 1964 på albumet Meet The Beatles. Sangen ble primært skrevet av John Lennon med hjelp fra Paul McCartney (og ble offisielt kreditert Lennon/McCartney).Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 34/200/201

 Teksten 

Teksens jeg lengter etter en person som har forlatt vedkommende. Omtrent en måned etter at hans mor døde 15. juli 1958, ble Lennon kjæreste med Telma McGough og deres forhold varte fram til påsken 1959.Carter, Imogen: John Lennon, the boy we knew, The Observer, 13. desember 2009 McGough hevdet at de sanger hvor Lennon uttrykket lengsel etter en (eller flere) person som har forlatt ham, ikke nødvendigvis var lengsler etter en kjæreste, men heller hans foreldre som hver for seg forlot ham i barndommen.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 Ellers inneholder teksten ordspillet: it won't be long til I belong to you.MacDonald, Ian (2005). Revolution in the Head: The Beatles' Records and the Sixties (andre utgave). London: Pimlico. ISBN 1-844-13828-3 s. 70

 Innspilling 

«It Won't Be Long» ble innspilt 30. juli 1963 i Abbey Road Studios. De forsøkte seg på ti tagninger, men måtte avbryte arbeidet siden de skulle spille inn et Saturday Club program for BBC radio. Tilbake i Abbey Road spilte de inn tagning 11 – 17, hvorav de fikk til den siste bra; men ikke mot slutten av sangen. Derfor lot de være å spille låta i sin helhet på tagning 18 – 21; de spilte bare fra og med det punkt hvor foregående forsøk ikke ble tilfredsstillende. Derfor ble produsent George Martin og hans stab, nødt til å klippe sammen starten av tagning 17 med 21. Dette gjorde de 21. august 1963. Koblingspunktet inntreffer etter all sannsynligvis 1:08 inn i sangen.

 Musikere og instrumenter 

John Lennon: rytmegitar, vokal
Paul McCartney: bass, kor
George Harrison: sologitar, kor
Ringo Starr: trommer

Gruppen spilte aldri sangen offentlig i konsert sammenheng, men de mimet etter den 20. mars 1964 i TV-programmet Ready Steady Go!Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 152

Referanser

 Eksterne lenker 

 Sangteksten 

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1963